CELEX: 32022R0363
Language: ro
Date: 2022-01-02 00:00:00
Title: Regulamentul de punere în aplicare (UE) 2022/363 al Comisiei din 24 ianuarie 2022 de modificare și rectificare a anexei IX la Regulamentul de punere în aplicare (UE) 2021/405 în ceea ce privește listele cu țări terțe sau regiuni ale acestora autorizate pentru introducerea în Uniune a anumitor produse pescărești (Text cu relevanță pentru SEE)

4.3.2022   
               
               
                  RO
               
               
                  Jurnalul Oficial al Uniunii Europene
               
               
                  L 69/40
               
            
         REGULAMENTUL DE PUNERE ÎN APLICARE (UE) 2022/363 AL COMISIEI
         din 24 ianuarie 2022
         de modificare și rectificare a anexei IX la Regulamentul de punere în aplicare (UE) 2021/405 în ceea ce privește listele cu țări terțe sau regiuni ale acestora autorizate pentru introducerea în Uniune a anumitor produse pescărești
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 178/2002 al Parlamentului European și al Consiliului din 28 ianuarie 2002 de stabilire a principiilor și a cerințelor generale ale legislației alimentare, de instituire a Autorității Europene pentru Siguranța Alimentară și de stabilire a procedurilor în domeniul siguranței produselor alimentare (1), în special articolul 53 alineatul (1) litera (b),
         având în vedere Regulamentul (UE) 2017/625 al Parlamentului European și al Consiliului din 15 martie 2017 privind controalele oficiale și alte activități oficiale efectuate pentru a asigura aplicarea legislației privind alimentele și furajele, a normelor privind sănătatea și bunăstarea animalelor, sănătatea plantelor și produsele de protecție a plantelor, de modificare a Regulamentelor (CE) nr. 999/2001, (CE) nr. 396/2005, (CE) nr. 1069/2009, (CE) nr. 1107/2009, (UE) nr. 1151/2012, (UE) nr. 652/2014, (UE) 2016/429 și (UE) 2016/2031 ale Parlamentului European și ale Consiliului, a Regulamentelor (CE) nr. 1/2005 și (CE) nr. 1099/2009 ale Consiliului și a Directivelor 98/58/CE, 1999/74/CE, 2007/43/CE, 2008/119/CE și 2008/120/CE ale Consiliului și de abrogare a Regulamentelor (CE) nr. 854/2004 și (CE) nr. 882/2004 ale Parlamentului European și ale Consiliului, precum și a Directivelor 89/608/CEE, 89/662/CEE, 90/425/CEE, 91/496/CEE, 96/23/CE, 96/93/CE și 97/78/CE ale Consiliului și a Deciziei 92/438/CEE a Consiliului (Regulamentul privind controalele oficiale) (2), în special articolul 127 alineatul (2),
         întrucât:
         
                     (1)
                  
                  
                     Regulamentul delegat (UE) 2019/625 al Comisiei (3) stabilește cerințele pentru intrarea în Uniune a transporturilor de anumite animale și mărfuri destinate consumului uman provenind din țări terțe sau din regiuni ale acestora, pentru a se asigura faptul că ele respectă cerințele aplicabile stabilite în normele privind siguranța alimentară menționate la articolul 1 alineatul (2) litera (a) din Regulamentul (UE) 2017/625 sau cerințe recunoscute a fi cel puțin echivalente. În particular, intrarea în Uniune a respectivelor mărfuri și animale este condiționată de respectarea cerinței ca acestea să provină dintr-o țară terță sau dintr-o regiune a unei țări terțe care figurează într-o listă întocmită în conformitate cu articolul 126 alineatul (2) litera (a) din Regulamentul (UE) 2017/625.
                  
               
                     (2)
                  
                  
                     Regulamentul de punere în aplicare (UE) 2021/405 al Comisiei (4) stabilește listele cu țările terțe sau regiunile din acestea autorizate pentru introducerea în Uniune a anumitor animale și mărfuri destinate consumului uman în conformitate cu articolul 126 alineatul (2) litera (a) din Regulamentul (UE) 2017/625. Anexa IX la regulamentul respectiv stabilește lista țărilor terțe sau a regiunilor din acestea autorizate pentru introducerea în Uniune a transporturilor de anumite produse pescărești, printre care se numără produse provenite din acvacultură.
                  
               
                     (3)
                  
                  
                     Decizia de punere în aplicare (UE) 2022/367 a Comisiei (5) a inclus Belarus, Israel (6), Moldova, Elveția, Turcia, Emiratele Arabe Unite și Uruguay în anexa la Decizia 2011/163/UE a Comisiei (7) pentru subcategoria „Caviar (produs derivat de la pești cu înotătoare)” în categoria „Produse de acvacultură”. Prin urmare, este adecvat să se includă respectivele țări terțe în anexa IX la Regulamentul de punere în aplicare (UE) 2021/405 în categoria „Produse de acvacultură: Caviar (produs derivat de la pești cu înotătoare)”.
                  
               
                     (4)
                  
                  
                     Canada, China și Statele Unite au fost menționate anterior la categoria „Produse de acvacultură” în anexa la Decizia 2011/163/UE și exportau caviar rezultat din produse de acvacultură pe această bază juridică. Planul de monitorizare a reziduurilor pentru peștii cu înotătoare pe care l-au prezentat a fost în conformitate cu cerințele generale ale Uniunii pentru produsele de acvacultură și a vizat, de asemenea, caviarul. Prin urmare, respectivele țări terțe au fost lăsate în afara listei de „Produse din pești cu înotătoare (de exemplu, caviar)” din anexa la Decizia 2011/163/UE, astfel cum a fost modificată prin Decizia de punere în aplicare (UE) 2021/2315. Decizia de punere în aplicare (UE) 2022/367 a inclus Canada, China și Statele Unite în anexa la Decizia 2011/163/UE la subcategoria „Caviar (produs derivat de la pești cu înotătoare)” din categoria „Produse de acvacultură”. Prin urmare, este adecvat să se includă respectivele țări terțe în anexa IX la Regulamentul de punere în aplicare (UE) 2021/405 pentru toate produsele pescărești din categoria produselor de acvacultură.
                  
               
                     (5)
                  
                  
                     Omanul a fost eliminat din lista țărilor eligibile pentru produsele de acvacultură din anexa la Decizia 2011/163/UE prin Decizia de punere în aplicare (UE) 2021/2315 a Comisiei (8) deoarece planul aprobat de Oman de monitorizare a reziduurilor nu a fost satisfăcător. Oman a fost eliminat din anexa IX la Regulamentul de punere în aplicare (UE) 2021/405 prin Regulamentul de punere în aplicare (UE) 2022/34 al Comisiei (9) pentru produsele de acvacultură, dar și, din greșeală, pentru peștele sălbatic capturat, care nu necesită un plan de monitorizare a reziduurilor. Prin urmare, rubrica referitoare la Oman pentru peștele sălbatic capturat din anexa IX la Regulamentul de punere în aplicare (UE) 2021/405 necesită rectificare.
                  
               
                     (6)
                  
                  
                     Prin urmare, este necesar ca anexa IX la Regulamentul de punere în aplicare (UE) 2021/405 să fie modificată și rectificată în consecință.
                  
               
                     (7)
                  
                  
                     Pentru a reduce la minimum perturbările comerțului și pentru a asigura securitatea juridică și coerența cu Decizia 2011/163/UE, este necesar ca prezentul regulament să intre în vigoare în regim de urgență.
                  
               
                     (8)
                  
                  
                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTUL REGULAMENT:
         
            Articolul 1
            Anexa IX la Regulamentul de punere în aplicare (UE) 2021/405 se modifică în conformitate cu anexa la prezentul regulament.
         
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 24 ianuarie 2022.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 31, 1.2.2002, p. 1.
         
            (2)  JO L 95, 7.4.2017, p. 1.
         
            (3)  Regulamentul delegat (UE) 2019/625 al Comisiei din 4 martie 2019 de completare a Regulamentului (UE) 2017/625 al Parlamentului European și al Consiliului în ceea ce privește cerințele pentru intrarea în Uniune a transporturilor de anumite animale și mărfuri destinate consumului uman (JO L 131, 17.5.2019, p. 18).
         
            (4)  Regulamentul de punere în aplicare (UE) 2021/405 al Comisiei din 24 martie 2021 de stabilire a listelor cu țările terțe sau regiunile din acestea autorizate pentru introducerea în Uniune a anumitor animale și mărfuri destinate consumului uman în conformitate cu Regulamentul (UE) 2017/625 al Parlamentului European și al Consiliului (JO L 114, 31.3.2021, p. 118).
         
            (5)  Decizia de punere în aplicare (UE) 2022/367 a Comisiei din 2 martie 2022 de modificare a Deciziei 2011/163/UE privind aprobarea planurilor prezentate de țări terțe în conformitate cu articolul 29 din Directiva 96/23/CE a Consiliului (a se vedea pagina 107 din prezentul Jurnal Oficial).
         
            (6)  Înțeles în continuare ca Statul Israel, cu excepția teritoriilor aflate sub administrație israeliană începând cu iunie 1967, și anume Înălțimile Golan, Fâșia Gaza, Ierusalimul de Est și restul Cisiordaniei.
         
            (7)  Decizia 2011/163/UE a Comisiei din 16 martie 2011 privind aprobarea planurilor prezentate de țări terțe în conformitate cu articolul 29 din Directiva 96/23/CE a Consiliului (JO L 70, 17.3.2011, p. 40).
         
            (8)  Decizia de punere în aplicare (UE) 2021/2315 a Comisiei din 17 decembrie 2021 de modificare a Deciziei 2011/163/UE privind aprobarea planurilor prezentate de țări terțe în conformitate cu articolul 29 din Directiva 96/23/CE a Consiliului (JO L 464, 28.12.2021, p. 17).
         
            (9)  Regulamentul de punere în aplicare (UE) 2022/34 al Comisiei din 22 decembrie 2021 de modificare a anexelor III, VIII, IX și XI la Regulamentul de punere în aplicare (UE) 2021/405 în ceea ce privește listele cu țările terțe sau regiunile din acestea autorizate pentru introducerea în Uniune a anumitor păsări din categoria vânatului sălbatic cu pene destinate consumului uman, a transporturilor de anumite moluște bivalve, echinoderme, tunicate și gasteropode marine, de anumite produse pescărești, precum și de pulpe de pui de baltă și de melci, și de abrogare a Deciziei 2007/82/CE (JO L 8, 13.1.2022, p. 1).
      
      
         
            ANEXĂ
            Anexa IX la Regulamentul de punere în aplicare (UE) 2021/405 se modifică după cum urmează:
            
                        (a)
                     
                     
                        rubrica referitoare la Emiratele Arabe Unite se înlocuiește cu următorul text:
                        
                                    „AE
                                 
                                 
                                    Emiratele Arabe Unite
                                 
                                 
                                    Acvacultură: pești cu înotătoare și caviar (produs derivat de la pești cu înotătoare)
                                    Numai materii prime provenite fie din statele membre, fie din alte țări terțe aprobate ca origine a importurilor de astfel de materii prime în Uniune”
                                 
                              
                  
                        (b)
                     
                     
                        rubrica pentru Belarus se înlocuiește cu următorul text:
                        
                                    „BY
                                 
                                 
                                    Belarus
                                 
                                 
                                    Acvacultură: pești cu înotătoare și caviar (produs derivat de la pești cu înotătoare)”
                                 
                              
                  
                        (c)
                     
                     
                        rubrica referitoare la Canada se înlocuiește cu următorul text:
                        
                                    „CA
                                 
                                 
                                    Canada  (*1)
                                    
                                 
                                 
                                     
                                 
                              
                  
                        (d)
                     
                     
                        rubrica referitoare la Elveția se înlocuiește cu următorul text:
                        
                                    „CH
                                 
                                 
                                    Elveția  (*2)
                                    
                                 
                                 
                                    Acvacultură: pești cu înotătoare și caviar (produs derivat de la pești cu înotătoare)
                                 
                              
                  
                        (e)
                     
                     
                        rubrica referitoare la China se înlocuiește cu următorul text:
                        
                                    „CN
                                 
                                 
                                    China  (*3)
                                    
                                 
                                 
                                     
                                 
                              
                  
                        (f)
                     
                     
                        rubrica referitoare la Israel se înlocuiește cu următorul text:
                        
                                    „IL
                                 
                                 
                                    Israel  (*4)
                                    
                                 
                                 
                                    Acvacultură: pești cu înotătoare și caviar (produs derivat de la pești cu înotătoare)
                                 
                              
                  
                        (g)
                     
                     
                        rubrica pentru Moldova se înlocuiește cu următorul text:
                        
                                    „MD
                                 
                                 
                                    Moldova
                                 
                                 
                                    Acvacultură: pești cu înotătoare și caviar (produs derivat de la pești cu înotătoare)”
                                 
                              
                  
                        (h)
                     
                     
                        rubrica următoare se inserează între rubricile pentru Noua Zeelandă și Panama:
                        
                                    „OM
                                 
                                 
                                    Oman
                                 
                                 
                                    Numai capturi sălbatice”
                                 
                              
                  
                        (i)
                     
                     
                        rubrica referitoare la Turcia se înlocuiește cu următorul text:
                        
                                    „TR
                                 
                                 
                                    Turcia
                                 
                                 
                                    Acvacultură: pești cu înotătoare și caviar (produs derivat de la pești cu înotătoare)”
                                 
                              
                  
                        (j)
                     
                     
                        rubrica referitoare la Statele Unite se înlocuiește cu următorul text:
                        
                                    „SUA
                                 
                                 
                                    Statele Unite  (*5)
                                    
                                 
                                 
                                     
                                 
                              
                  
                        (k)
                     
                     
                        rubrica referitoare la Uruguay se înlocuiește cu următorul text:
                        
                                    „UY
                                 
                                 
                                    Uruguay
                                 
                                 
                                    Acvacultură: pești cu înotătoare și caviar (produs derivat de la pești cu înotătoare)”
                                 
                              
                  
               (*1)  Aceste țări terțe sau regiuni ale acestora pot exporta toate produsele pescărești [pești cu înotătoare, caviar (produs derivat de la pești cu înotătoare) și crustacee].”
            
               (*2)  În conformitate cu Acordul din 21 iunie 1999 dintre Comunitatea Europeană și Confederația Elvețiană privind schimburile comerciale cu produse agricole (JO L 114, 30.4.2002, p. 132).”
            
               (*3)  Aceste țări terțe sau regiuni ale acestora pot exporta toate produsele pescărești [pești cu înotătoare, caviar (produs derivat de la pești cu înotătoare) și crustacee].”
            
               (*4)  Înțeles în continuare ca Statul Israel, cu excepția teritoriilor aflate sub administrație israeliană începând cu iunie 1967 și anume: Înălțimile Golan, Fâșia Gaza, Ierusalimul de Est și restul Cisiordaniei.”
            
               (*5)  Aceste țări terțe sau regiuni ale acestora pot exporta toate produsele pescărești [pești cu înotătoare, caviar (produs derivat de la pești cu înotătoare) și crustacee].”